KAMART โบรกชู 3 ปัจจัยหนุนการเติบโตกำไรปี60-62 แนะซื้อเป้า 10 บ.
KAMART โบรกชู 3 ปัจจัยหนุนการเติบโตกำไรปี60-62 แนะซื้อเป้า 10 บ.
15 มิ.ย. 2560

บล.กสิกรไทย ระบุในบทวิเคราะห์วันนี้(15 มิ.ย.) ว่า บริษัท คาร์มาร์ท จำกัด (มหาชน) หรือ KAMART ปรับเพิ่มคำแนะนำ KAMART เป็น ซื้อ จากเดิม ถือ และปรับเพิ่มราคาเป้าหมายเป็น 10.00 บาท จากเดิม 9.45 บาท เนื่องจากเลื่อนราคาเป้าหมายของเราเป็น กลางปี 2561 จากเดิมที่ปลายปี 2560 ซึ่งหักล้างผลกระทบจากการปรับลดประมาณการกำไรสุทธิลง 5%/4% ในปี 2560-61 ราคาเป้าหมายของเราคิดเป็น Forward PER ที่ 22 เท่า (1SD เหนือค่าเฉลี่ยของ Consensus forward PER นับแต่เดือน ก.พ. 2556)
หุ้นดูน่าสนใจมากขึ้นหลังราคาหุ้นปรับตัวลดลง 10% นับแต่ต้นปี 2560 เทียบ SET Index ที่ปรับเพิ่ม 2% คาดกำไรสุทธิรายไตรมาสจะมีการเติบโตทั้งเทียบช่วงเดียวกันของปีก่อนก่อน และ เทียบไตรมาสก่อนหน้า ตั้งแต่ไตรมาส2/60-ไตรมาส4/60 จากแผนการเพิ่มสินค้าวางขายใน 7-Eleven, การขยายสินค้าวางจำหน่ายในกลุ่ม modern trade ที่ต่างประเทศ และแนวโน้ม SG&amp;A to sales ที่ลดลง
ประเมินอัตราการเติบโตของกำไรสุทธิเฉลี่ยในปี 2560-62 ที่ 17% จาก 1) แผนการเพิ่มจำนวนสินค้าวางขายในร้าน 7-Eleven จำนวน 1-2 SKUs ในปีนี้; 2) คาดการณ์ยอดขายที่เติบโตแข็งแกร่งในต่างประเทศ และ 3) คาดการณ์ EBIT margin ที่จะค่อยๆปรับเพิ่มขึ้นเป็น 23.9%/24.5%/25.2% ในปี 2560-62